Lavinamasis žaidimas

„Gėlė“

Metodinė priemonė skirta pradinių klasių ir specialiųjų poreikių turintiems mokiniams

Parengė Nomeda Kopcikienė, specialioji pedagogė ir logopedė,

Algis Guobys, dailės ir technologijų mokytojas metodininkas,

 mokiniai.

 Birštono gimnazija

 (mokyklos pavadinimas)

APTARTA

Birštono gimnazijos pradinių klasių mokytojų metodinio būrelio susirinkime 2017- 03-07, protokolo Nr.

METODINĖS PRIEMONĖS APRAŠYMAS

Tikslas:

* Skatinti skaitymo motyvaciją, procesą pateikiant kaip įdomią žaidybinę veiklą.

Uždaviniai:

* lavins girdimąją ir regimąją atmintį - sies garsus su juos žyminčiomis spausdintinėmis raidėmis, įsidėmės spausdintines raides;
* išmoks skaityti vis sudėtingesnius skiemenis;
* sugalvos žodžių su perskaitytais skiemenimis;
* pasirengs skaityti žodžius, tekstus;
* lavins smulkiąją motoriką, akies –rankos judesių koordinaciją;
* patirs pažinimo džiaugsmą susipažindami su raidėmis, mėgindami dėlioti ir skaityti skiemenis.

Priemonę sudaro: 12 dvipusių medinių priebalsių skrituliukų – gėlės viduriukai, 8 dvipusiai mediniai žiedlapiai – balsiai ir dvibalsiai bei 9 dvipusiai mediniai žiedlapiai su priebalsių samplaikomis.

Priemonės panaudojimo būdai

Mokinys padeda ant stalo gėlės viduriuką – priebalsę, ištaria (pakartoja) jos pavadinimą, aplinkui deda po vieną žiedlapį – balsę ar dvibalsę, ištaria pavadinimą ir perskaito gautą skiemenį (galima skaityti nuo žiedlapio link viduriuko, t.y. iš kitos pusės). Su perskaitytu skiemeniu gali sugalvoti žodį. Kita užduotis – rasti skiemenį, kurį skaito mokytojas, jį parodyti ir perskaityti. Galima skaityti skiemenis keičiant ritmą, stipriau ištariant tai vieną, tai kitą skiemenį (imituoti kirčiuoto žodžio skiemens tarimą).